[{"text_idx": "#000007", "text": "Nid croesawu pobl i\u2019r ganolfan yn Narewka yn unig wnaeth yr eglwys. Agorodd aelodau\u2019r eglwys eu cartrefi hefyd. Drwy aelodau Wcrainaidd o deulu\u2019r eglwys, daeth Marzena yn ymwybodol hefyd fod angen dybryd am gymorth yn Wcrain ei hun. \u201cO ddydd i ddydd doedd ganddyn nhw ddim bara hyd yn oed,\u201d meddai. \u201cAc fe benderfynon ni ddechrau casglu pethau.\u201d Yn fuan, roedd aelodau\u2019r eglwys yn llenwi pedwar fan yr wythnos gyda bwyd, dillad, meddyginiaeth sylfaenol a chlytiau i blant ifanc. Byddai\u2019r faniau\u2019n cael eu gyrru i\u2019r ffin lle\u2019r oedd cyfeillion Wcrainaidd yr eglwys yn aros. Lle\u2019r oedd angen arian ar bobl i wneud eu ffordd dros y ffin, byddai\u2019r eglwys hefyd yn eu cefnogi\u2019n ariannol."}]